Държавен вестник, бр. 33, 2014 г., стр. 67

БРОЙ  33	
Д Ъ Р Ж А В Е Н  В Е С Т Н И К 	
СТР.  67  
Раздел А-III/3
Задължителни минимални изисквания за освидетелстване на главните механици и вторите 
механици на кораби с корабна силова уредба с пропулсивна мощност от 750 kW до 3000 kW
Норми на компетентност
1 Всеки кандидат за свидетелство за правоспособност за главен механик или втори механик 
на кораб с корабна силова уредба с пропулсивна мощност от 750 kW до 3000 kW трябва да 
докаже способност да приема на ниво управление задачите, задълженията и отговорностите, 
изброени в колона 1 на таблица А-III/2.
2 Минималните знания, разбиране и професионални навици, изисквани за освидетелстване, 
са изброени в колона 2 на таблица А-III/2. Този списък включва, разширява и задълбочава 
въпросите, изброени в колонка 2 на таблица А-������������������������������������������
III���������������������������������������
/1, за вахтени механици в машинно отде-
ление с обслужване или дежурни механици в машинно отделение с безвахтено обслужване.
3 Като се вземе под внимание, че вторият механик трябва да бъде постоянно готов да 
поеме отговорностите на главен механик, оценката по тези въпроси трябва да покаже спо-
собностите на кандидата да усвои цялата достъпна информация, влияеща на осигуряването 
на безопасна експлоатация на корабните механизми и опазване на морската среда.
4 Нивото на знания по въпросите, изброени в колона 2 на таблица А-III/2, може да бъде 
снижено, но трябва да бъде достатъчно за това, щото кандидатът да може да работи на 
длъжност главен механик или втори механик на кораб с корабна силова уредба с пропул-
сивна мощност, посочена в този раздел.
5 Подготовката и опитът, изисквани за достигане на необходимото ниво на теоретически 
знания, разбиране и професионални навици, трябва да се основават на изискванията на тази 
част и ръководството, дадено в част Б на Кодекса.
6 Администрацията може да не предяви изисквания за знания за типовете двигателни 
уредби, различни от двигателните уредби, по отношение на които издаваното свидетелство 
е валидно. Свидетелство, издадено на такава основа, не е валидно по отношение на всяка 
категория двигателна уредба, която не е посочена в него, докато механикът не потвърди 
своята компетентност по тези изисквани знания. Всяко такова ограничение трябва да бъде 
посочено в свидетелството и потвърждението.
7 Всеки кандидат за свидетелство за правоспособност трябва да представи доказателства 
за това, че е достигнал изискваните норми за компетентност в съответствие с методите за 
доказване на компетентност и критериите за оценка, посочени в колони 3 и 4 на табли-
ца А-III/2.
Крайбрежно плаване
8 Нивото на знания, разбиране и професионални навици, изисквани в съответствие с 
разделите в колона 2 на таблица А-�����������������������������������������������������
III��������������������������������������������������
/2 и изискванията на точки 2.1.1 и 2.1.2 на прави-
ло III/3, могат да се изменят за механици на кораби, извършващи крайбрежно плаване, ако 
се счете за необходимо, като се вземе под внимание безопасността на всички други кораби, 
които могат да плават в същите води. Всяко такова ограничение трябва да бъде посочено 
в свидетелството и потвърждението.
Раздел А-III/4 
Задължителни минимални изисквания за освидетелстване на редовия състав на машинната 
вахта на кораби с машинно отделение с обслужване или с машинно отделение с безвахтено 
обслужване
Норми на компетентност
1 Всеки член на редовия състав на машинната вахта на морски кораб трябва да демонстри-
ра посочената в колона 1 на таблица А-III/4 компетентност, позволяваща му да изпълнява 
функции на ниво на поддържане, свързани с корабни механични уредби.
2 Минималните знания, разбиране и професионални навици, изисквани от членовете на 
редовия състав на машинната вахта, са изброени в колона 2 на таблица А-III/4.
3 Всеки кандидат за свидетелство за правоспособност трябва да представи доказателства 
за това, че е достигнал изискваните норми за компетентност в съответствие с методите за 
доказване на компетентност и критериите за оценка, посочени в колони 3 и 4 на табли-
ца А-III/4. Позоваването на „практическа проверка“ в колона 3 може да включва одобрена 
подготовка на брега, при която обучаваните преминават проверка на практика.
4 В случай, когато няма таблица за определени функции на ниво на поддържане, Ад-
министрацията трябва да определи съответстващи изисквания по подготовка, оценка и 
освидетелстване, които се прилагат към персонала, назначен да изпълнява тези функции 
на ниво на поддържане.